Rózsafüzér Királynője-bazilika

A Rózsafüzér Királynője-bazilika (olaszul: Pontificio Santuario della Beata Vergine del Santo Rosario di Pompei római katolikus székesegyház, Mária-szentély és kisebb bazilika (basilica minor) Bartolo Longo megbízásából, az olaszországi Pompeiben épült, s a Pompei Területi Prelatúra székhelye. Története Bartolo Longo 1873 októberében megkezdte egy romos templom helyreállítását, és ünnepséget hirdetett Rózsafüzér királynője tiszteletére. 1875-ben Longo megszerezte a Rózsafüzér Királynéja festményt egy nápolyi kolostortól, és pénzt gyűjtött a kép helyreállítására, hogy a templomban helyezzék el. Csodákról kezdtek beszámolni, és a zarándokok tömegesen özönlöttek a templomba. A környék háromszáz lakosa fejenként havi egy scudót ajánlott a munkáért. Bartolo Longót Giuseppe Formisano, Nola püspöke bizta meg, hogy kezdje meg egy nagyobb templom építését – az alapkövet 1876. május 8-án helyezték le. A templomot 1891. május 7-én szentelte fel Raffaele Monaco La Valletta bíboros, XIII. Leó pápa képviseletében. XVI. Benedek pápa 2008. október 19-én adta át hatodik Arany Rózsáját a kegyhelynek. Rózsafüzér Szűzanya A főoltáron a „Rózsafüzér Királynéja” festményt, aranyozott bronz kerettel mutatják be a zarándokoknak. Az oltárkép Szűz Máriát és a Gyermek Jézust ábrázolja, amint rózsafüzért ajándékoznak Szent Domonkosnak és Sziénai Szent Katalinnak. Eredetileg Alberto Radente domonkos pap vásárolta meg nyolc karlinóért Nápolyban, 1875. november 13-án felajánlották Bartolo Longo Pompeiben épített templomába. Egy amatőr festő kísérletet tett a kép restaurálására, és 1876. február 13-án, az ottani Rózsafüzér Konfraternitás alapításának napján helyezték el a templomban. 1880-ban a híres olasz festő, Federico Madlarelli felajánlotta a kép restaurálását. 1965-ben vatikáni művészek ismét restaurálták. Bartolo Longo 1879 júliusában komponálta a „Petíció novenáját”, saját maga tesztelte, miközben tífuszban szenvedett. A szöveget a Rózsafüzér Királynéja csodálatos portréjának napi látomása ihlette, amelynek először Pompeiben ajánlották a Novenát. A teljes ima a rózsafüzér legalább három tizede (három szent misztériuma) napi elmondásából áll, amelyet a Novena követ. Összesen 54 napot vesz igénybe, megszakítás nélkül. 1965. április 23-án a festményt személyesen áldotta meg VI. Pál pápa. Leírása Az eredeti, 1876 és 1891 között emelt épület, amelyet Antonio Cua tervezett, latin kereszt tervet követett. Alapterülete mindössze 420 négyzetméteres. A homlokzat kialakítása, Giovanni Rispoli munkája, 1893. május 15-én kezdődött meg, s a Rózsafüzér Királynéja 18 tonnás, 3,25 m magas szobrában csúcsosodik ki. amelyet Gaetano Chiaromonte egyetlen carrarai márványtömbből faragott ki, alatta a „PAX” (béke) szó és az „MCMI” (1901) évszám látható. A növekvő számú zarándok befogadására a szentélyt 1934 és 1939 között egyről három folyosósra bővítették, megtartva latin kereszt formáját. A projektet Antonio Anastasio Rossi prelátus rendelte meg, és Monsignor Spirito Maria Chiapetta építész-pap tervezte. Minden új folyosó mindkét oldalán három mellékoltár található. Az új épület a maga 2000 négyzetméterével maximum 6000 fő befogadására alkalmas. A 80 m magas, 1912 és 1925 között épült harangtornyot Aristide Leonori tervezte, testvére, Pio Leonori segítségével. Jegyzetek Fordítás Ez a szócikk részben vagy egészben a Shrine of the Virgin of the Rosary of Pompei című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Bibliográfia Cruz, Joan Carroll (1984). Relics. Huntington, Ind.: Our Sunday Visitor. 88. o. ISBN 978-0-87973-701-6. Hozzáférés: 2011. július 21.. Carillo, Saverio; Sepe, Vincenzo; Petillo, Pasquale (2010). "The Huge Enlargement with R.C. Structure of the Shrine of Pompeii in Italy (1933-1939): A Technological, Architectonic and Cultural Challenge". IABSE Symposium, Venice 2010: Large Structures and Infrastructures for Environmentally Constrained and Urbanised Areas (PDF) (Conference paper). Venice. 802–809. o. doi:10.2749/222137810796063896. ISBN 978-3-85748-122-2. Hozzáférés: 2011. július 23..: CS1 karbantartás: hely kiadó nélkül (link) További információk Pompei Szűzanya kegyhely weboldala Santuario della Beata Vergine del Rosario di Pompei (EN) (CH) Az 54 napos Szent Rózsafüzér Novena St. Bartolo Longotól Kapcsolódó szócikkek Szűz Mária kegyhelyek